CELEX: 62018TN0377
Language: da
Date: 2018-06-20 00:00:00
Title: Sag T-377/18: Sag anlagt den 20. juni 2018 — Intercept Pharma og Intercept Pharmaceuticals mod EMA

3.9.2018   
            
            
               DA
            
            
               Den Europæiske Unions Tidende
            
            
               C 311/13
            
         
      Sag anlagt den 20. juni 2018 — Intercept Pharma og Intercept Pharmaceuticals mod EMA
      (Sag T-377/18)
      (2018/C 311/14)
      Processprog: engelsk
      
         Parter
      
      
         Sagsøgere: Intercept Pharma Ltd (Bristol, Det Forenede Kongerige) og Intercept Pharmaceuticals, Inc. (New York, New York, De Forenede Stater) (ved solicitors L. Tsang, J. Mulryne, E. Amos og H. Kerr-Peterson, samt barrister F. Campbell)
      
         Sagsøgt: Det Europæiske Lægemiddelagentur (EMA)
      
         Sagsøgernes påstande
      
      
                  —
               
               
                  Annullation af afgørelse ASK-40399, meddelt til sagsøgerne af sagsøgte den 15. maj 2018, om at udlevere dokumentation i henhold til forordning nr. 1049/2001/EF.
               
            
                  —
               
               
                  Sagsøgte betaler sagsøgernes sagsomkostninger og øvrige udgifter i forbindelse med dette søgsmål.
               
            
         Søgsmålsgrunde og væsentligste argumenter
      
      Til støtte for søgsmålet har sagsøgerne anført to anbringender.
      
                  1.
               
               
                  Første anbringende, hvormed det gøres gældende, at sagsøgte begik en retlig fejl ved at konkludere, at »retslige procedurer«-leddet i artikel 4, stk. 2, i forordning nr. 1049/2001/EF ikke fandt anvendelse i denne sag, på grundlag af, at dokumentet ikke var et dokument, der var »forberedt med henblik på retslige procedurer«. Sagsøgte burde retligt set have konkluderet, at undtagelsen fandt anvendelse.
               
            
                  2.
               
               
                  Andet anbringende, hvormed det endvidere eller subsidiært gøres gældende, at det eneste retligt tilladelige resultat af en egentlig afvejningsøvelse, under »forretningsmæssige interesser«-leddet i artikel 4, stk. 2, i forordning nr. 1049/2001/EF, ville have været en afgørelse om ikke at udlevere dokumentationen, i lyset af: (i) sagsøgernes vægtige private interesse i at undgå udbredelse, og (ii) den vage og generiske offentlige interesse i udbredelse.